NORAKSTS

|  |  |
| --- | --- |
| 28.10.2021. | Nr.16/9 |

###### GROZĪJUMI JELGAVAS PILSĒTAS DOMES 2016.GADA 29.DECEMBRA LĒMUMĀ NR.15/4 “JELGAVAS PILSĒTAS PAŠVALDĪBAS IESTĀDES

###### “JELGAVAS PILSĒTAS BĀRIŅTIESA” NOLIKUMA APSTIPRINĀŠANA” PIELIKUMĀ

(Ziņo: I.Škutāne)

**Atklāti balsojot: PAR – 13** (R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, Z.Tretjaka, A.Rublis, G.Kurlovičs, A.Tomašūns), **PRET – nav**, **ATTURAS – nav**,

Saskaņā ar likuma „Par pašvaldībām” 15.panta pirmās daļas 8.punktu, 21.panta pirmās daļas 8.punktu, Administratīvo teritoriju un apdzīvoto vietu likuma 8.panta otro un trešo daļu, Bāriņtiesu likuma 7.panta pirmo, otro un trešo daļu, 9.panta pirmo un otro daļu,

**JELGAVAS VALSTSPILSĒTAS DOME NOLEMJ:**

Izdarīt Jelgavas pilsētas domes 2016.gada 29.decembra lēmuma Nr.15/4 „Jelgavas pilsētas pašvaldības iestādes “Jelgavas pilsētas bāriņtiesa” nolikuma apstiprināšana” pielikumā “Jelgavas pilsētas pašvaldības iestādes “Jelgavas pilsētas bāriņtiesa” nolikums” šādus grozījumus:

1. Izteikt pielikuma nosaukumu šādā redakcijā:

“Jelgavas valstspilsētas pašvaldības iestādes “Jelgavas valstspilsētas bāriņtiesa” nolikums”.

1. Aizstāt visā tekstā vārdu “pilsētas” ar vārdu “valstspilsētas”.
2. Izteikt 2.1.apakšpunktu šādā redakcijā:

“2.1. Bāriņtiesas sastāvā ir Bāriņtiesas priekšsēdētājs, Bāriņtiesas priekšsēdētāja vietnieks un pieci Bāriņtiesas locekļi.”.

1. Izteikt 2.2.apakšpunktu šādā redakcijā:

„2.2. Uz Bāriņtiesas priekšsēdētāja, Bāriņtiesas priekšsēdētāja vietnieka un Bāriņtiesas locekļa amata vietu Jelgavas valstspilsētas pašvaldība izsludina atklātu pretendentu konkursu. Bāriņtiesas priekšsēdētāja, Bāriņtiesas priekšsēdētāja vietnieka un Bāriņtiesas locekļa amata kandidātam jāatbilst Bāriņtiesu likumā noteiktajiem nosacījumiem.”.

1. Izteikt 2.3.apakšpunktu šādā redakcijā:

 „2.3. Bāriņtiesas priekšsēdētāju un Bāriņtiesas priekšsēdētāja vietnieku darbā pieņem Jelgavas valstspilsētas pašvaldības izpilddirektors saskaņā ar atklāta konkursa rezultātiem. Bāriņtiesas locekli darbā pieņem Bāriņtiesas priekšsēdētājs saskaņā ar atklāta konkursa rezultātiem. Amata aprakstu Bāriņtiesas priekšsēdētāja vietniekam un Bāriņtiesas loceklim sagatavo Bāriņtiesas priekšsēdētājs un apstiprina Jelgavas valstspilsētas pašvaldības izpilddirektors.”.

1. Papildināt ar 2.3.1 punktu šādā redakcijā:

“2.3.1 Bāriņtiesas priekšsēdētāja personīgo lietu kārto Jelgavas valstspilsētas pašvaldības administrācija. Bāriņtiesas priekšsēdētāja vietnieka un Bāriņtiesas locekļa personīgās lietas kārto Bāriņtiesa.”.

Domes priekšsēdētāja vietniece *(paraksts)* R.Vectirāne

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2021.gada 29.oktobrī